CELEX: 62019TN0804
Language: ro
Date: 2019-11-20 00:00:00
Title: Cauza T-804/19: Acțiune introdusă la 20 noiembrie 2019 – HC/Comisia

17.2.2020   
            
            
               RO
            
            
               Jurnalul Oficial al Uniunii Europene
            
            
               C 54/52
            
         
      Acțiune introdusă la 20 noiembrie 2019 – HC/Comisia
      (Cauza T-804/19)
      (2020/C 54/58)
      Limba de procedură: engleza
      
         Părțile
      
      
         Reclamant: HC (reprezentanți: G. Pandey și V. Villante, avocați)
      
         Pârâtă: Comisia Europeană
      
         Concluziile
      
      Reclamantul solicită Tribunalului:
      
                  —
               
               
                  anularea deciziei Oficiului European pentru Selecția Personalului (EPSO) din 20 august 2019 prin care se respinge reclamația reclamantului formulată în temeiul articolului 90 alineatul (2) din Statutul funcționarilor Uniunii Europene la 17 aprilie 2019, care include respingerea cererii de despăgubire în valoare de 50 000 de euro;
               
            
                  —
               
               
                  anularea deciziei comitetului de selecție din cadrul EPSO din 21 martie 2019 prin care se respinge cererea reclamantului de reexaminare a deciziei comitetului de selecție de a nu îl admite în următoarea fază a concursului;
               
            
                  —
               
               
                  anularea deciziei EPSO din 28 ianuarie 2019 de pe contul internet EPSO de a nu include numele reclamantului în proiectul de listă a funcționarilor selecționați să participe la concursul EPSO/AD/363/18;
               
            
                  —
               
               
                  anularea anunțului de concurs EPSO/AD/363/18 publicat la 11 octombrie 2018 (1) și, în totalitate, a proiectului de listă a funcționarilor selecționați să participe la concursul menționat și/sau declararea acestuia ca nelegal și inaplicabil reclamantului în temeiul articolului 277 TFUE;
               
            
                  —
               
               
                  obligarea pârâtei la plata către reclamant a sumei de 50 000 de euro cu titlu de despăgubire pentru prejudiciul cauzat prin deciziile atacate menționate mai sus;
               
            
                  —
               
               
                  cu titlu introductiv, dacă este cazul, declararea nevalidității și a inaplicabilității articolului 90 din Statutul funcționarilor în prezenta procedură, în temeiul articolului 277 TFUE.
               
            
         Motivele și principalele argumente
      
      În susținerea acțiunii, reclamantul invocă patru motive.
      
                  1.
               
               
                  Primul motiv, întemeiat pe o eroare vădită de apreciere a experienței profesionale a reclamantului și, în acest context, pe neîndeplinirea obligației de motivare a deciziei și pe încălcarea articolului 25 din Statutul funcționarilor Uniunii Europene și a articolului 296 TFUE.
               
            
                  2.
               
               
                  Al doilea motiv, întemeiat pe încălcarea articolului 41 din Carta drepturilor fundamentale a Uniunii Europene și a dreptului reclamantului de a fi ascultat și, în acest context, pe încălcarea obligației de motivare și a articolului 296 TFUE.
               
            
                  3.
               
               
                  Al treilea motiv, întemeiat pe încălcarea articolelor 1, 2, 3 și 4 din Regulamentul nr. 1 din 1958 (2) și, în acest context, pe încălcarea articolului 1 litera (d) și a articolului 28 din Statutul funcționarilor, precum și a articolului 1 alineatul (1) litera (f) din anexa III la Statutul funcționarilor și a principiilor egalității de tratament și nediscriminării.
               
            
                  4.
               
               
                  Al patrulea motiv, întemeiat pe nelegalitatea evaluării talentului din perspectiva articolului 1 litera (d), a articolului 4, a articolului 7 și a articolului 29 din Statutul funcționarilor.
               
            
         (1)  JO 2018 C 368A, p. 1.
      
         (2)  Regulamentul nr. 1 al Consiliului din 15 aprilie 1958 de stabilire a regimului lingvistic al Comunității Economice Europene (JO 17, 6.10.1958, p. 385, Ediție specială, 01/vol. 1, p. 3).